Կլոդ Ժական

Կլոդ Ժական, հայտնի է նաև Կլաուդիո անունով (, ), ֆրանսիացի նկարիչ, որը նկարել է պատմական, կենցաղային և կրոնական թեմաներով նկարներ։

Կենսագրություն 
Նրա ընտանիքը զբաղվում էր ձեռագործությամբ, հայրը սանր էր պատրաստում։ Նա արվեստի առաջին դասերն անցել է Լիոնի գեղեցիկ արվեստների ազգային դպրոցում` Ֆլյորի Ֆրանսուա Ռիշարի հետ։ 1836 թվականին, մոր մահից հետո նա տեղափոխվել է Փարիզ և սկսել է մասնակցել ցուցահանսեսների։ 1839 թվականին դարձել է Պատվավոր Լեգեոնի շքանշանի ասպետ և մեկ տարի անց Բրյուսելում անցկացվող ցուցահանդեսին ստացել ոսկե մեդալ։ Հաջորդ տարի, Հաագայում կայացած ցուցահանդեսի ժամանակ նա ստացել է ևս մեկ ոսկե մեդալ և արժանացել է Լեոպոլդի շքանշանի։ Կարճ ժամանակ անց մահացել է նրա հայրը՝ թողնելով նրան որոշակին ժառանգություն, որը հնարավորություն է տվել նրան ամուսնանալ Լուի Նիկոլա Ֆիլիպ Օգոստ դե Ֆորբինի դստեր և վիկոնտ Ալեքսանդր Պոլ դե Պինելիի այրու` ազնվական Լիդիա դե Ֆորբինի հետ։ Նա նկարչություն է սովորեցրել իր խորթ որդուն` Օգոստ դե Պինելիին, որը ևս դարձել է հայտնի նկարիչ։ 

Նա և իր ընտանիքը հաստատվել են կնոջ հայրենի քաղաքում` Էմերինժեում, որտեղ Կլաուդիոն տուն է կառուցել` ոգեշնչված Փարիզում տեսած մի ամրոցով։ 1844 թվականին ընտևվել է քաղաքապետ։ Մեկ տարի անց սկսել է ցուցադրվել Փարիզյան սալոնում, որտեղ Շառլ Բոդլերը նկարագրել է նրան որպես «20-րդ որակի» նկարիչ։  

1848 թվականի Ֆրանսիական հեղափոխությունից հետո նրա եկամուտները նկատելի կրճատվել են, և նա սկսել է վարձու աշխատանք փնտրել։ Վերսալի Ֆրանսիայի պատմության թանգարանի տնօրեն դառնալու նրա ջանքերը ձախողվել են։ 1852 թվականին նա և Լիդիան տեղափոխվել են Բոլոն-սյուռ-Մեր և վաճառել Էմերինժեի կարողությունը` իրենց ապրուստը հոգալու համար։ 1856 թվականին ստիպված են եղել ավելի էժան բնակարան փնտրել Փարիզում։ Լիդիան մահացել է 1863 թվականին։ Կլաուդիոն շարունակել է ցուցադրվել` հազիվ վաստակելով ապրուստի համար։ Մահացել է 1878 թվականին։

Պատկերասրահ

Ծանոթագրություններ

Հետագա ընթերցանություն 
 Dominique Lobstein, Claudius Jacquand: les derniers moments de Christophe Colomb, Somogy Éditions d'Art 2011 
 Dominique Richard, Biographie et catalogue raisonné de l’œuvre peint de Claudius Jacquand, Université Lyon II 1980

Արտաքին հղումներ 
 ArtNet: More works by Jacquand

19-րդ դարի ֆրանսիացի նկարիչներ
Պատվո լեգեոնի շքանշանի ասպետներ
Ֆրանսիացի նկարիչներ